OpenLLM-France/wikimedia huggingface dataset:
# 1991ko abenduaren 6ko A-8 autobideko istripua

1991ko abenduaren 6an, AP-8 autobidean Zornotza parean izandako auto istripuan, 18 hildako eta 48 zauritu izan ziren, Euskal Herrian sekula izandako auto-istripurik korapilatsuenean.

## Gertakaria

1991ko abenduaren 6ko goizeko hamarretan, AP-8 autobidearen aldapan beherako Bizkaiko tarte batean, laino itxia zegoen. Goizeko 10:50ak aldera, Donostiarantz zihoazen bi autok talka egin zuten autobidean. Ondoren, atzetik zetozen autoek ere, lainoaren eraginezko ikusgaitasun murriztua zela-eta, lehenengo biak jo, eta bata bestearen jarraian talka egin zuten elkarren aurka, horietatik hainbat aurrekoen gainera igo zirelarik. Orotara, 25 autok egin zuten talka; batzuek su hartu zuten, eta berehala, sutea beribil gehienetara zabaldu zen. Autoen barruan pertsona asko geratu zen harrapaturik, eta banaka batzuek ihes egitea lortu zuten arren, gehienak harrapaturik geratu, eta bertan kiskalita zendu ziren.
Gertakariaren berri eman eta berehala, larrialdi zerbitzuak lanean jarri ziren zauritutako pertsonei laguntzeko; DYA eta Gurutze Gorria, besteak beste. Suhiltzaileek sutea itzaltzeko lanetan jardun zuten, eta kaltetutako hainbat autori atzera tira egin zioten baita, haiek ere erretzea ekiditeko. Ertzaintzak, bestalde, autobidearen trafikoa alde horretan eten, eta bestean bideratu egin behar izan zuen zerbitzuen jarduera errazteko; auto-pilaketa handia sortu zen ondorioz, bai autobidean bertan, bai eta trafiko gehiena hartu zuen N-634 errepidean ere. Horrez gain, lehen orduetan, eta hildakoen izenen berri eman ez zen arte, haien senideen artean ezinegon handia izan zen. Ia hildako guztiak istripuaren tokian hil ziren, baina bertan zendu ziren 17 haiei larri zauritu ziren 18en arteko emakumezko bat gaineratu behar zaie, Galdakaoko Ospitalean hil zena geroago, bertara erreduraz larri zaurituta eta ke pozoitsua arnastuta eraman ostean.

## Ikerketa

Ertzaintzak eginiko ikerketa eta atestatuaren arabera, istripua goiz hartako lainoak eragin zuen (neurriren batean, inguruko industriak sortutakoa ere izan zitekeena), eta horrez gain, gidariek beren ibilgailuen abiadurak ezohiko egoerara moldatu ez izana ere bai. Hasierako bi autoek talka egitean, atzetik etorritako beste 23 beribilek ezin izan zituzten autobide erdian zeuden bi automobilak saihestu, eta segituan egin zuten talka. Hamazortzi autok hartu zuten su, eta barruko bidaiariak bertan hil ziren. Haien gorpuak identifikatzeko lanek egunbete inguru iraun zuten, eta oso zailak izan ziren, gorpu gehienak ikazturik geratu baitziren: horretarako, AP-8 errepidearen enpresa-ustiatzailearen baimenaz, gertuko zerbitzugunera eraman ziren kaltetutako autoak (gorpuak barruan, ukitu gabe), eta han bertan gauzatu ziren identifikatze-lanak, inguruko objektuak (autoen modeloa, patente- eta xasi-zenbakia, ekipajeko tresnak,...) eta balizko senideek emandako informazioa baliatuz.

## Ikus, gainera

* AP-8 autobidea

## Kanpo estekak

* (Gaztelaniaz) Albistea El Pais wegunkariaren webgunean.
* Datuak: Q12252536
# 1991ko Nafarroako Foru Erkidegoko Saria

1991ko Nafarroako Foru Erkidegoko Saria :
| Datu orokorrak ||
| Lasterketa | 43. Miguel Indurain Sari Nagusia |
| Data | 1991.eko apirilak 6 |
| Herrialdea | Espainia |
| Emaitzak ||
| Txapelduna | Roland Le Clerc (Amaya Seguros) |
| Txapeldunordea | Peter Hilse (Seur) |
| Hirugarrena | Viktor Klimov (Seur) |
| ◀1990 | 1992▶ |
| Dokumentazioa ||
XXIII. Nafarroako Foru Erkidegoko Saria Nafarroa Garaian egindako txirrindulari lasterketa izan zen. 1991ko apirilaren 6an, larunbata, jokatu zen.
Ibilbidea 197 kilometroko luzera izan zuen eta lau mendate igo ziren: Erreniega (3. mailakoa), Etxauri (1. mailakoa), Lizarraga (2. mailakoa) eta Urbasa (2. mailakoa).
Garailea Roland Le Clerc frantziarra izan zen, Lizarrako helmugara bakarrik heldu zelarik.

## Kanpo estekak

* Datuak: Q58537542
# 1991ko Nafarroako Parlamenturako hauteskundeak

1991ko Nafarroako Parlamenturako hauteskundeak urte horretako maiatzaren 26an ospatu ziren, eta III. Legealdiko 50 parlamentariak hautatu ziren. Aurreko hauteskundeekiko parte-hartzea asko apaldu zen, eta ordura arte parte-hartze txikieneko hauteskundeak izan ziren. Oraingoan, aurrekoetan ez bezala, eskuineko indar guztiak CDS izan ezik UPNren zerrendan bateratuta aurkeztu ziren (UPN, PP eta UDF), eskuineko hautesleen botoak batuz eta hauteskundeen lehenengo indarra bihurtuz. Hala ere, ezkerreko indarrak (PSN, HB, NEB) eserleku eta boto gehiago eskuratu zituzten.

## Emaitza ofizialak

$^a$ Aurreko hauteskundeetako UPN, AP eta UDF alderdien emaitzen baturarekin konparatuz, hiru alderdiak UPNn integratu baitziren.
Hauteskunde hauetan, 414.913 nafarretatik 276.773ek bozkatu zuten (%66,70a), hau da, 138.149 abstentzio izan ziren (%33,30a).

## Lehendakaria aukeratzea

Juan Cruz Alliren inbestidura saioak :
| | Data | Baiezkoak | Baiezkoak | Ezezkoak | Ezezkoak | Abst. | Bozkatu gabe | Bozkatu gabe |
| 1. | N1991ko ekainaren 18a Beharrezko gehiengoa: Osoa(26/50) | 20 | UPN (20) | 24 | PSN (19) EA (3) NEB (2) | 0 | 6 | HB (6) |
| 2. | N1991ko ekainaren 20a Beharrezko gehiengoa: Osoa(26/50) | 20 | UPN (20) | 24 | PSN (19) EA (3) NEB (2) | 0 | 6 | HB (6) |
| 3. | N1991ko ekainaren 22a Beharrezko gehiengoa: Soila | 20 | UPN (20) | 30 | PSN (19) HB (6), EA (3) NEB (2) | 0 | 0 | |
| 4. | N1991ko ekainaren 24a Beharrezko gehiengoa: Soila | 20 | UPN (20) | 30 | PSN (19) HB (6), EA (3) NEB (2) | 0 | 0 | |
Gabriel Urralbururen inbestidura saioak :
| | Data | Baiezkoak | Baiezkoak | Ezezkoak | Ezezkoak | Abst. | Abst. | Bozkatu gabe | Bozkatu gabe |
| 1. | N1991ko abuztuaren 8a Beharrezko gehiengoa: Osoa(26/50) | 22 | PSN (19) EA (3) | 26 | UPN (20) HB (6) | 2 | NEB (2) | 0 | |
| 2. | N1991ko abuztuaren 10a Beharrezko gehiengoa: Osoa(26/50) | 22 | PSN (19) EA (3) | 26 | UPN (20) HB (6) | 2 | NEB (2) | 0 | |
| 3. | N1991ko abuztuaren 12a Beharrezko gehiengoa: Soila | 22 | PSN (19) EA (3) | 26 | UPN (20) HB (6) | 2 | NEB (2) | 0 | |
| 4. | N1991ko abuztuaren 14a Beharrezko gehiengoa: Soila | 22 | PSN (18) EA (3), NEB (1) | 26 | UPN (20) HB (6) | 1 | NEB (1) | 1 | PSN (1) |
Beraz, inork ez zuenez parlamentuaren gehiengoaren sostengua eskuratu, handik hiru hilabetera Juan Cruz Alli bihurtu zen lehendakaria automatikoki, alderdi bozkatuenaren zerrendaburu gisa. 1995ean Allik UPN utzi zuen eta CDN alderdia sortu zuen, baina gobernuburu gisa mantendu zen UPNko kontseilariekin.

## Erreferentziak

* ↑ «III Legegintzaldiaren hauteskunde emaitzak» Nafarroako Parlamentua (Noiz kontsultatua: 2020/04/19).
* 1 2 (Gaztelaniaz) «Elecciones al Parlamento de Navarra 1979-2019» historiaelectoral.com (Noiz kontsultatua: 2020/04/19).

## Kanpo estekak

* Datuak: Q4891219
* Multimedia: Navarre parliamentary election, 1991 / Q4891219
# 1991ko Nafarroako Itzulia

1991ko Nafarroako Itzulia :
| Datu orokorrak ||
| Lasterketa | 30. Nafarroako Itzulia |
| Datak | maiatzak 28 – 1991.eko ekainak 2 |
| Herrialdea | Espainia |
| Irteera-lekua | San Adrián |
| Helduera-lekua | Iruña |
| Emaitzak ||
| Txapelduna | Alfredo Irusta Sampedro |
| Txapeldunordea | Danny Alaerts |
| Hirugarrena | Ignacio Duque |
| ◀1990 | 1992▶ |
| Dokumentazioa ||
1991ko Nafarroako Itzulia, Nafarroako Itzuliko XXX. ekitaldia izan zen. Urte honetan, sei etapaz osatu zen Itzulia (bosgarrena bi sektoreetan banandua), ibilbidea San Adriánen hasi eta Iruñean bukatu zen.

## Taldeak

* Kaiku-Gurelesa
* AVSA
* Patxaran Zoco
* La Navarra
* Banesto
* Saltoki-Precisa
* SEUR
* Cafés Branik La Brasileña
* Cajamadrid
* G.S. Domus
* Belgikako selekzioa
* Sobietar Batasuneko selekzioa
* Txekiako selekzioa

## Etapak

| Etapa | Data | Ibilbidea | Kilometroak | Etapa garailea | Sailkapen nagusiko liderra |
| 1. | maiatzak 28 | San Adrián - Tutera | 169 | Sebastián Pérez Iglesias | Sebastián Pérez Iglesias |
| 2. | maiatzak 29 | Tutera - Zangoza | 137 | Javier Díaz Díaz | Javier Díaz Díaz |
| 3. | maiatzak 30 | Zangoza - Bagordiko mendatea | 138 | Danny Alaerts | Danny Alaerts |
| 4. | maiatzak 31 | Elizondo - Lizarra | 136 | Antonio Martín Velasco | Ignacio Duque |
| 5.a. | ekainak 1 | Lizarra - Altsasu | 81 | Sebastián Pérez Iglesias | Ignacio Duque |
| 5.b. | ekainak 1 | Altsasu - Urbasa | 8,6 | Carmelo Gómez Huerta | Alfredo Irusta Sampedro |
| 6. | ekainak 2 | Altsasu - Iruñea | 134 | Francisco Hernán Olea | Alfredo Irusta Sampedro |

## Erreferentziak

* ↑ Diario de Navarra hemeroteka 1991ko maiatzaren 28tik ekainaren 3ra

## Kanpo estekak

* Datuak: Q120441826
# 1991ko Paris-Roubaix

1991ko Paris-Roubaix :
| Datu orokorrak ||
| Lasterketa | 89. Paris-Roubaix |
| Txapelketa | 1991 UCI Road World Cup |
| Data | 1991.eko apirilak 14 |
| Luzera | 266,5 km |
| Herrialdea | Frantzia |
| Irteera-lekua | Compiègne |
| Helduera-lekua | Roubaix |
| Emaitzak ||
| Txapelduna | Marc Madiot (RMO) |
| Txapeldunordea | Jean-Claude Colotti (Tonton Tapis-GB) |
| Hirugarrena | Carlo Bomans |
| ◀1990 | 1992▶ |
| Dokumentazioa ||
1991ko Paris-Roubaix txirrindularitza lasterketa klasiko honen 89. edizioa izan zen. 1991ko apirilak 14an ospatu zen eta Marc Madiot frantziarrak irabazi zuen bakarrean. Probak 266 kilometro izan zituen, garaileak 7 ordu, 8 minutu eta 19 segundoko denbora egin zuelarik.

## Sailkapena

1990 << 1991ko Paris-Roubaix >> 1992 :
| Postua | Txirrindularia | Taldea | Denbora |
| 1. | Frantzia Marc Madiot | R.M.O. | 7h 08' 19" |
| 2. | Frantzia Jean-Claude Colotti | Tonton Tapis-GB-Corona | + 1' 07" |
| 3. | Belgika Carlo Bomans | Weimann-Eddy Merckx | d.b. |
| 4. | Kanada Steve Bauer | Motorola | d.b. |
| 5. | Italia Franco Ballerini | Del Tongo-Rex | d.b. |
| 6. | Belgika Wilfried Peeters | Histor-Sigma | d.b. |
| 7. | Herbehereak Nico Verhoeven | PDM-Concorde-Ultima | d.b. |
| 8. | Belgika Marc Sergeant | Panasonic-Sportlife | d.b. |
| 9. | Alemania Olaf Ludwig | Panasonic-Sportlife | + 1' 41" |
| 10. | Herbehereak Hendrik Redant | Lotto-Super Club | d.b. |

## Kanpo estekak

* Datuak: Q2498594
# 28 Days (filma)

28 Days (euskaraz 28 Egun), 2000ko Betty Thomas estatubatuarrak zuzendutako drama-komedia film bat da. Sandra Bullock, Viggo Mortensen, Dominic West, Elizabeth Perkins, Azura Skye, Steve Buscemi eta Diane Ladd aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Alkoholarekiko duen adikzioaren ondorioz, Gwen Cummings (Sandra Bullock) kazetariak bere ahizpari haren ezkontza egunean ohostutako limusinarekin istripua izango du. Horregatik erreabilitazio klinika batean 28 egunez egotera behartuko dute, hilabete osoa. Bertan jende asko ezagutuko du, ta bereziki bere gelakidea den Eddie Boone (Viggo Mortensen) beisbolari profesionala.

## Aktoreak

* Sandra Bullock: Gwen Cummings
* Azura Skye: Andrea Delaney
* Dominic West: Jasper
* Viggo Mortensen: Eddie Boone
* Elizabeth Perkins: Lily Cummings
* Alan Tudyk: Gerhardt
* Reni Santoni: Daniel
* Marianne Jean-Baptiste: Roshanda
* Diane Ladd: Bobbie Jean
* Mike O'Malley: Oliver
* Steve Buscemi: Cornell Shaw
* Margo Martindale: Betty
* Susan Krebs: Evelyn
* Elijah Kelley: Darnell

## Kanpo estekak

* IMDBko fitxa irakurgai (Ingelesez)
* Datuak: Q221098
# 2896 Preiss

2896 Preiss asteroide baten izena da. 1931ko irailaren 15an aurkitu zuen K. Reinmuth-ek Heidelberg Behatokitik.

## Izendapena

Hasiera batean asteroideak 1931 RN izena zeraman.

## Orbitaren ezaugarriak

2896 Preiss asteroidearen orbitak batez beste 2,22 UAko distantzia du Eguzkiarekiko. Hurbilketa maximoa 1,803 distantziara egiten du eta urruntze maximoa 2,637 distantziara. Eszentrikotasuna 0,188 da, eta makurdura orbitala 6ºkoa da.

## Ezaugarri fisikoak

Magnitude absolutua 12.6 da.

## Kanpo estekak

* Datuak: Q728242
# 2899 Runrun Shaw

2899 Runrun Shaw asteroide baten izena da. 1964ko urriaren 8an aurkitu zuen Purple Mountain Behatokia-ek Nanking Behatokitik.

## Izendapena

Hasiera batean asteroideak 1964 TR izena zeraman.

## Orbitaren ezaugarriak

2899 Runrun Shaw asteroidearen orbitak batez beste 2,262 UAko distantzia du Eguzkiarekiko. Hurbilketa maximoa 1,908 distantziara egiten du eta urruntze maximoa 2,616 distantziara. Eszentrikotasuna 0,157 da, eta makurdura orbitala 3,22ºkoa da.

## Ezaugarri fisikoak

Magnitude absolutua 13.4 da.

## Kanpo estekak

* Datuak: Q150295
# 28P/Neujmin

28P/Neujmin, Neujmin 1 bezala ere ezaguna, gure eguzki-sistemako aldikako kometa bat da. 1913ko irailak 3an aurkitu zuen Grigory Neujminek Simeisetik. Bere nukleoak 21,4 kilometroko diametroa du, eta 0,025eko albedo txikia. Bere perihelioa eguzkitik 1,5 unitate astronomikora du.

## Kanpo estekak

* Datuak: Q2462508
# 2897 Ole Römer

2897 Ole Römer asteroide baten izena da. 1932ko otsailaren 5an aurkitu zuen K. Reinmuth-ek Heidelberg Behatokitik.

## Izendapena

Hasiera batean asteroideak 1932 CK izena zeraman.

## Orbitaren ezaugarriak

2897 Ole Römer asteroidearen orbitak batez beste 2,247 UAko distantzia du Eguzkiarekiko. Hurbilketa maximoa 2,022 distantziara egiten du eta urruntze maximoa 2,472 distantziara. Eszentrikotasuna 0,1 da, eta makurdura orbitala 5,84ºkoa da.

## Ezaugarri fisikoak

Magnitude absolutua 13.2 da.

## Kanpo estekak

* Datuak: Q1075902
# 2898 Neuvo

2898 Neuvo asteroide baten izena da. 1938ko otsailaren 20an aurkitu zuen Y. Väisälä-ek Turku Behatokitik.

## Izendapena

Hasiera batean asteroideak 1938 DN izena zeraman.

## Orbitaren ezaugarriak

2898 Neuvo asteroidearen orbitak batez beste 2,557 UAko distantzia du Eguzkiarekiko. Hurbilketa maximoa 2,508 distantziara egiten du eta urruntze maximoa 2,606 distantziara. Eszentrikotasuna 0,019 da, eta makurdura orbitala 14,29ºkoa da.

## Ezaugarri fisikoak

Magnitude absolutua 11.8 da.

## Kanpo estekak

* Datuak: Q150288
# 2895 Memnon

2895 Memnon asteroide baten izena da. 1981eko urtarrilaren 10an aurkitu zuen N. G. Thomas-ek Anderson Mesa Behatokitik.

## Izendapena

Hasiera batean asteroideak 1981 AE izena zeraman.

## Orbitaren ezaugarriak

2895 Memnon asteroidearen orbitak batez beste 5,236 UAko distantzia du Eguzkiarekiko. Hurbilketa maximoa 4,972 distantziara egiten du eta urruntze maximoa 5,5 distantziara. Eszentrikotasuna 0,05 da, eta makurdura orbitala 27,22ºkoa da.

## Ezaugarri fisikoak

Magnitude absolutua 10.0 da.

## Kanpo estekak

* Datuak: Q150283
* Multimedia: 2895 Memnon / Q150283
# 289 Nenetta

289 Nenetta, asteroide gerrikoan aurkitutako 289. asteroidea da. 1890eko martxoak 10ean aurkitu zuen Auguste Charlois astronomo frantziarrak Nizatik.
Bere izenaren jatorria ez da ezagutzen.

## Kanpo estekak

* Datuak: Q150280
# 28 Belona

28 Belona, asteroide gerrikoan aurkitutako 28. asteroidearen izena da. 1854ko martxoak 1ean aurkitu zuen Karl Theodor Robert Lutherrek Düsseldorfetik.
Bere izena, erromatar mitologiako Belona izeneko pertsonaigatik jasotzen du, gerraren jainkosa dena. Izena, Krimeako Gerraren hasiera adierazteko aukeratu zen.
Bere ikur astronomikoa, zuzi edo gezi moduko bat duen zigor bat da

## Kanpo estekak

* Datuak: Q150114
* Multimedia: 28 Bellona / Q150114
# Abiadura-lasterketa

Atletismoan, abiadura-lasterketa, pistetan 60, 100, 200 eta 400 metroko distantzia duen oinezko lasterketa da. Ohikoa da, halaber, 300 metroko lasterketak egitea, eta, salbuespen gisa, beste distantzia batzuen gaineko lasterketak egiten dira beste neurketa-sistema batzuekin, adibidez, yardekin. Abiadura lasterketako atleta abiadura-lasterkari deitzen da.
Mota honetako lasterketetan, atleta, irteeran, erdi agonduta dago, pistan jarritako euskarri batzuetan, takoak deituak, hala, korrikalariek, oinak, irteerako takoen aurka bultzatuz trakzioa egiten dute, irteera lerroaren atzean jarritako korridoreari eusteko bereziki diseinatuak. Irteerako epailearen tiroa entzun ondoren, atletak pistara jo eta abiadurarik handienean korrika egiten du helmugara, eta funtsezkoa da irteera azkar bat egitea.
Normalean estalitako edo kanpoko pista batean egin ohi diren lasterketak dira.
Olinpiar Jokoetan egiten dira 4 urtean behin.

## Distantzia estandarrak

Goi mailako lehiaketa ofizialetan egiten diren distantziak honako hauek dira:
* 60 metro (pista estalian)
* 100 metro
* 200 metro
* 400 metro

## Kanpo estekak

* Datuak: Q624482
* Multimedia: Sprinting / Q624482
# Abiadura-palanka

Ibilgailu automotor baten abiadura-palanka abiadura-kaxari dagozkion erlazioak aktibatzeko edo desaktibatzeko erabiltzen den elementu bat da.
Eskuzko transmisioko ibilgailu batean martxa aldatzeko erabiltzen dugu gailu hau. Ekintza hori, normalean, enbrage-pedala ezkerreko oinarekin sakatzen den bitartean egiten da, motorra transmisiotik eta gurpiletatik askatzeko.

## Erreferentziak

* ↑ Euskalterm: [Hipermerkatuetako Produktuak Hiztegia] [2012]

## Kanpo estekak

* Datuak: Q1710434
* Multimedia: Gear sticks / Q1710434
# Abi Gamin

Abi Gamin Himalaiako mendi bat da, Indiako Uttarakhand estatuko Chamoli barrutian kokatua, Kamet menditik 2 kilometro ipar-ekialdera. Itsas-mailaren gainetik 7.355 metroko garaiera du eta gailurrak Tibetekin egiten du muga.
Lehenengo igoera arrakastatsua anglo-suitzar espedizio batek lortu zuen 1950ean. Alfred Tissierès, R. Dittert eta G. Chevalley suitzarrak eta Kenneth Berrill ingelesa izan ziren gailurreratzen lehenak.
# Abia Akram

Abia Akram (Pakistan, c. 1985) minusbaliatuen eskubideen aldeko ekintzaile pakistandarra da. Pakistanen Ezgaitasuna duten Emakumeen Foro Nazionalaren sortzailea da, eta minusbaliatuek herrialdean, Asian eta Ozeano Barean dituzten eskubideen aldeko mugimenduaren barruan nabarmendu da.

## Biografia

Abia Akram Pakistanen jaio zen eta gurasoekin eta anai-arrebekin hazi zen Islamabaden. Errakitismo genetiko batekin jaio zen, eta, horregatik, gurpil-aulki bati lotuta dago.Ezgaitasuna duten pertsonentzako ikastetxe batean hasi zen ikasten, eskola arrunt batera joaten hasi baino lehen, eta goreneko ohoreekin graduatu zen. Eskola arruntean eman zuen denboraz ohartu zen irakasleen artean ez zegoela ezagutzarik, eta garrantzitsua zela irakasleen prestakuntza sistematikoa. 1997an, ezgaitasuna duten pertsonen erakundeetan parte hartu zuen, eta Ezgaitasuna duten Emakumeen Foro Nazionala sortu zuen, aldaketaren alde lan egiteko. Handicap Internationalen sartu zen, eta Zahartzeari eta Ezgaitasunari buruzko Lan Taldea sortu zuen. Zahartzeari eta ezgaitasunari buruzko kezkak agentzia humanitarioetan txertatzeko lan egiten duten hamabi erakunderen koalizioa da. 2010eko Pakistango uholdeetan, Akramek funtsezko zeregina izan zuen Zahartzeari eta Ezgaitasunari buruzko Lan Taldearen koordinatzaile gisa, ezgaitasuna NBEk herrialdean duen larrialdiko erantzun humanitarioaren parte izango zela bermatzeko.
Akram pertsona ezaguna da minusbaliatuen eskubideen aldeko mugimenduaren barruan, bai Pakistanen, bai Asian eta Pazifikoan. Pakistango Ezgaitasuna duten Emakumeen Foro Nazionalaren zuzendaria eta sortzailea da. Talentu Bereziak Trukatzeko Programaren (STEP) eta Asia Pacific Women with Disabilities United erakundearen (APWWDU) sortzaile eta koordinatzaile ere bada. Gainera, UNICEFen Minusbaliatuentzako Munduko Elkarteko lehendakaria eta Asiako eta Pazifikoko Ezgaitasuna duten Pertsonen Munduko Erakundeko emakumeen koordinatzailea da. Halaber, Pakistango lehen emakumea izan zen, baita ezgaitasuna duen lehen emakumea ere, Commonwealtheko Gazte Ezgaituen Foroaren koordinatzaile izendatu zutenean.
2011n Warwickeko Unibertsitatean (Ingalaterra) Generoko eta Nazioarteko Garapeneko masterra lortu zuen. Ikerketa-lanak ere egin ditu Japonian. Chevening beka bat lortu zuen Pakistango lehen emakume ezgaitua izan zen.

## Erreferentziak

* ↑ «WOA Pakistan Abia Akram» UN Women | The Beijing Platform for ActionTurns 20.
* 1 2 Says, Mamafifi. (2012-01-16). «Abia Akram: campaigning as a disabled woman» Sisters of Frida.
* ↑ Abia Akram | Chevening. .
* ↑ Abia Akram, un referente para la educación inclusiva | Educando en Igualdad. .

## Kanpo estekak

* Datuak: Q106205611
# Abia de la Obispalía

Abia de la Obispalía Cuencako udalerria da.
2009ko urtarrilaren 1eko erroldaren arabera 431 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1772319
* Multimedia: Abia de la Obispalía / Q1772319
# Abia estatua

Abia Nigeriako hego-ekialdeko estatua da. Hiriburua Umuahian dago, eta merkataritza-hiri nagusia Aba da, lehenago gobernu kolonial britainiarraren postu aurreratu bat baitzen eskualdean. Nigeriako eremu populatuenetako bat ere bada. Abia Estatua 1991n sortu zen Imo estatuaren eremu batetik. Nigerren deltaren eskualdea osatzen duten estatuetako bat da. Halaber, herrialdeko bosgarren estatu industrializatuena da, eta giza garapenaren laugarren indize altuena du herrialdean. Jarduera ekonomiko ugari eta hazkunde azkarreko herriak ditu, Nazio Batuek 2018ko hasieran erregistratutakoaren arabera. Estatuan ere azienda-merkatu handiena dago Nigerian.

## Geografia

Abia estatuak 6.320 kilometro koadro inguru hartzen ditu, eta Anambra, Enugu eta Ebonyi estatuek mugatzen dute iparraldera eta ipar-ekialdera. Abiaren mendebaldean Imo estatua dago, ekialdean eta hego-ekialdean Cross River estatua eta Akwa Ibom estatua, hurrenez hurren, eta hegoaldean Rivers estatua. Estatuaren hegoaldea Nigeriako ibaiertzaren barruan dago, altitude txikiko oihan tropikala da, eta palmondo oliotsuko eremuak ditu; hegoaldeak 2.400 milimetro inguru jasotzen ditu urtean, eta bereziki euritsua da apiriletik urrira bitartean. Estatuko gainerakoa sabana leuna da, altu samarra eta arboladuna. Abia Estatuko ibai garrantzitsuenak Omi eta Aba ibaiak dira, Ozeano Atlantikora isurtzen direnak Akwa Ibom estatuaren bidez.

## Erreferentziak

* 1 2 Niger Delta Region Land and People. .
* ↑ abia. .

## Kanpo estekak

* Datuak: Q320852
* Multimedia: Abia State, Nigeria / Q320852
# Abiada (halterofilia)

Abiada, halterofilian, kirol honetako bi probatako bat da,kargatze eta jasotze eta altzatxe probarekin batera.

## Abiada egiteko baldintzak

Abiada, mugimendurik zailena da halterofilian.. Abiadura handian egiten da, eta zehaztasun maila handia behar du. Funtsezkoa da hanketan eta enborrean indar handia izatea, sorbaldetan, ukondoetan, orkatilatan eta aldaketan malgutasun handia izateaz gain. Gainera, erreakzioak bat-batekoa izan behar du: segundo bat baino gutxiagoan, barra lurretik kirolariaren buru gainera igo behar da.

## Teknika

Barra, horizontalki jarria egon behar du jasotzailearen hanken aurrean. Eskuak pronazioan, barra heldu eta buru gainera jaso behar da mugimendu bakarrean, besoak, buru gainean erabat bertikalki luzatuta egon arte, hankak lurrean mugitu edo makurtzen diren bitartean. Barrak, etengabeko mugimendu batekin igaro behar du gorputzaren luzera osoa, hankak kenduta, gorputzeko beste atal bakar batek ere lurrik ukitu ezin duelarik altxaketak irauten duen bitartean.
Eskumuturra ezin da atzerantz luzatu barrak, jasotzailearen burua gainditu arte.
Jasotzailea, behar duen denbora har dezake Split edo Squatetik altxatzeko eta oinak lerro berean jartzeko, bere enborra eta barraren plano berarekiko paraleloan. Epaileak, seinalea emango du jasotzailea, erabat geldi dagoen unean. Altxatutako pisua, geldikako azken posizioan mantendu behar da, hankak eta besoak luzatuta daudelarik, oinak lerro berean, barra eta enborraren plano berarekiko paraleloan, epaileak "lurrera" seinalea eman arte.
"Lurrera" seinale hau, ondo entzun eta ikusteko modukoa izan behar da, erdiko epailearen ondoan egongo dena (jasotzailearen aurrean).

## Barraren heltzea

Barra, altxatzearen arrankean eusteko, jasotzaileek, "kako heltzea" deritzon heltze berezi bat erabiltzen dute, non, ohiko heltzean ez bezala, erpuruak lehenik barra inguratzen duen, ondoren, hatz erakusleak eta erdikoak heltzen dutelarik. Heltze honek, xede bezala, barrak, jasotzailearen eskuetan ez biratzea du, pisu handiak jasotzean.